ชงกม.ลดภาษีนิติบุคคลเหลือ20%
กรมสรรพากรเดินหน้าร่างกฎหมายลดภาษีนิติบุคคลชงรัฐบาล ซึ่งจะทำให้สูญเงินภาษี 1.5 แสนล้านบาท
4 ส.ค. 2554

กรมสรรพากรเดินหน้าร่างกฎหมายลดภาษีนิติบุคคลชงรัฐบาล ซึ่งจะทำให้สูญเงินภาษี 1.5 แสนล้านบาท
นายสาธิต รังคสิริ อธิบดีกรมสรรพากร กล่าวว่า กรมได้ร่างกฎหมาย พระราชกฤษฎีกาลดภาษีนิติบุคคลให้รัฐบาลใหม่พิจารณา โดยจะลดจาก 30% เหลือ 23% มีผลวันที่ 1 ม.ค. 2555 และเหลือ 20% มีผลนวันที่ 1 ม.ค. 2556 โดยการลดภาษีจะทำให้กรมสรรพากรสูญเสียเงินภาษีไป จำนวน 1.5 แสนล้านบาท ในช่วงเวลา 3 ปี โดยแบ่งเป็นเสียภาษีในปี 2555 จำนวน 4.5 หมื่นล้านบาท ปี 2556 จำนวน 7 หมื่นล้านบาท และปี 2557 จำนวน 3.5 หมื่นล้านบาท
นายสาธิต กล่าวว่า การลดภาษีนิติืบุคคลลไม่กระทบภาพรวมการเ้ก็บภาษีของกรม เพราะเมื่อลดภาษีผู้ประกอบการจะมีการลงทุนและมีการจ้างงานเพิ่ม ทำให้กรมสรรพากรเก็บภาษีมูลค่าเพิ่ม และบุคคลธรรมดาได้เพิ่มขึ้น นอกจากนี้ การลดภาษีนิติบุคคล จะเป็นแรงจูงใจทำให้ผู้ประกอบการที่อยู่นอกระบบภาษี เข้่ามาเสียภาษีถูกต้่องมากขึ้น
ทั้งนี้  ปัจจุบันประเทศในภูมิภาคนี้ มีประเทศไทย และฟิลิปินส์ เก็บภาษีนิติบุคคลในอัีตรา 30% สิงคโปร์เก็บ 17% ฮ่องกง 16.5% ส่วนที่เหลืออยู่ีระหว่าง 20-25%